Το αρθρικό υγρό είναι ένα καθαρό υγρό το οποίο υπό φυσιολογικές συνθήκες κυκλοφορεί μέσα από τις κοιλότητες της άρθρωσης του γόνατου. Μερικές φορές το γόνατο παράγει μεγαλύτερη από τη απαραίτητη ποσότητα του υγρού αυτού. Η αυξημένη πίεση υποχρεώνει το υγρό να συσσωρευτεί πίσω από το γόνατο μέσω μιας μονόδρομης βαλβίδας, όπου σχηματίζει ένα εξόγκωμα. Το οξύ οίδημα του γονάτου προκαλεί τον σχηματισμό ιγνυακής κύστης.
Οι συνήθεις αιτίες μιας ιγνυακής κύστης είναι:
τραυματισμός στο χόνδρο του γονάτου (μηνίσκος)
αρθρίτιδα στο ένα γόνατο
ρευματοειδής αρθρίτιδα
άλλες παθήσεις στο γόνατο οι οποίες προκαλούν φλεγμονή στην άρθρωση
Το γόνατο είναι μια περίπλοκη άρθρωση, συνεπώς ο τραυματισμός του είναι εύκολος. Σύμφωνα με την Αμερικανική Ακαδημία Χειρουργών Ορθοπεδικών (AAOS), η συχνότερη αιτία επίσκεψης σε κάποιο ειδικό ορθοπεδικό είναι κάποιο πρόβλημα με το γόνατο, αφού περίπου 10,4 εκατομμύρια Αμερικανοί επισκέφθηκαν τον ιατρό τους για το ζήτημα αυτό το 2010. Τέτοιου είδους τραυματισμοί δύνανται να προκαλέσουν φλεγμονές στις οποίες οφείλεται ο σχηματισμός ιγνυακής κύστης.
Ένας θρόμβος αίματος μπορεί επίσης να προκαλέσει μώλωπες και οίδημα πίσω από το γόνατο και την κνήμη. Είναι σημαντικό ο ιατρός σας να να εξετάσει το οίδημα, ώστε να καθορίσει αν η αιτία είναι μια κύστη ή κάποιος θρόμβος.